CELEX: 32005R1751
Language: ro
Date: 2005-10-25 00:00:00
Title: Regulamentul (CE) nr. 1751/2005 al Comisiei din 25 octombrie 2005 de modificare a Regulamentului (CE) nr. 1725/2003 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului, cu privire la IFRS 1, IAS 39 și SIC 12Text cu relevanță pentru SEE.

13/Volumul 49
            
            
               RO
            
            
               Jurnalul Ofícial al Uniunii Europene
            
            
               194
            
         32005R1751
   
               L 282/3
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1751/2005 AL COMISIEI
   
   din 25 octombrie 2005
   de modificare a Regulamentului (CE) nr. 1725/2003 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului, cu privire la IFRS 1, IAS 39 și SIC 12
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Anumite standarde internaționale și interpretări existente la 14 septembrie 2002, inclusiv interpretarea Comitetului permanent pentru interpretare (SIC) 12 Consolidare – Entități cu scop special, au fost adoptate prin Regulamentul (CE) nr. 1725/2003 (2) al Comisiei.
            
         
               (2)
            
            
               La 17 decembrie 2003, Consiliul pentru standarde internaționale de contabilitate (IASB) a publicat sub formă revizuită Standardul internațional de contabilitate (IAS) 39 Instrumente financiare: recunoaștere și evaluare. IAS 39 stabilește în principal principii de bază pentru recunoașterea și evaluarea activelor financiare și a pasivelor financiare și a fost adoptat de Comisia Europeană prin Regulamentul (CE) nr. 2086/2004 al Comisiei (3) din 19 noiembrie 2004, cu excepția anumitor dispoziții privind utilizarea opțiunii integrale de evaluare la valoarea justă și privind contabilizarea acoperirii.
            
         
               (3)
            
            
               La 17 decembrie 2004, IASB a publicat modificarea la IAS 39 intitulată Instrumente financiare: recunoaștere și evaluare – Tranziție și recunoaștere inițială a activelor financiare și a pasivelor financiare în cadrul inițiativei IASB de a facilita trecerea la IAS/IFRS pentru societățile europene, în special cele înregistrate la Securities and Exchange Commission (SEC) din Statele Unite.
            
         
               (4)
            
            
               La 11 noiembrie 2004, Comitetul pentru interpretarea standardelor internaționale de raportare financiară (IFRIC) a publicat o modificare la interpretarea IFRIC SIC 12 intitulată Domeniul de aplicare al SIC 12: Consolidare – Entități cu scop special. Modificarea se referă la excluderea din domeniul de aplicare al SIC 12 actual a planurilor de beneficii ulterioare perioadei de angajare și a planurilor de beneficii sub forma participării la capitalurile proprii (SIC-12.6). Scopul modificării aduse la domeniul de aplicare este acela de a asigura consecvență cu cerințele din IAS 19 Beneficiile angajaților și de a introduce modificările necesare în urma adoptării recente a IFRS 2 Plata pe bază de acțiuni
                   (4).
            
         
               (5)
            
            
               Comisia a concluzionat că standardul și interpretarea modificate respectă criteriile prevăzute la articolul 3 alineatul (2) din Regulamentul (CE) nr. 1606/2002. Acest lucru a fost confirmat și în urma consultării. Consultarea unor experți tehnici în domeniu a confirmat că ambele amendamente respectă criteriile tehnice pentru a fi adoptate.
            
         
               (6)
            
            
               În consecință, adoptarea modificărilor la IAS 39 implică unele modificări la IFRS 1 Adoptarea pentru prima dată a standardelor internaționale de raportare financiară pentru a asigura consecvența între standardele internaționale de contabilitate.
            
         
               (7)
            
            
               Prin urmare, Regulamentul (CE) nr. 1725/2003 ar trebui modificat în consecință.
            
         
               (8)
            
            
               În mod excepțional, modificările intră în vigoare pentru exercițiul financiar al societății care începe la sau după 1 ianuarie 2005, adică într-un moment anterior publicării prezentului regulament. Aplicarea retroactivă este justificată, în mod excepțional, de facilitarea pregătirii conturilor în conformitate cu IAS/IFRS pentru cei care adoptă pentru prima dată aceste standarde.
            
         
               (9)
            
            
               Măsurile prevăzute de prezentul regulament sunt în conformitate cu avizul Comitetului de reglementare pentru contabilitate,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1725/2003 se modifică după cum urmează:
   
               1.
            
            
               Se introduce textul modificărilor aduse Standardului internațional de contabilitate (IAS) 39 Instrumente financiare: recunoaștere și evaluare – Tranziție și recunoaștere inițială a activelor financiare și a pasivelor financiare în conformitate cu anexa la prezentul regulament.
            
         
               2.
            
            
               Se introduce textul modificării IFRIC la SIC 12 Domeniul de aplicare al SIC 12: Consolidare – Entități cu scop special în conformitate cu anexa la prezentul regulament.
            
         
               3.
            
            
               Adoptarea modificărilor la IAS 39 implică, în consecință, unele modificări la IFRS 1 Adoptarea pentru prima dată a standardelor internaționale de raportare financiară pentru a asigura consecvența între standardele internaționale de contabilitate.
            
         Articolul 2
   Prezentul regulamentul intră în vigoare în a treia zi de la data publicării în Jurnalul Oficial al Uniunii Europene.
   
   Prezentul regulament se aplică fiecărui exercițiu financiar al unei societăți care începe la 1 ianuarie 2005 sau la o dată ulterioară.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 octombrie 2005.
      
         
            Pentru Comisie
         
         Charlie McCREEVY
         
         
            Membru al Comisiei
         
      
   
   
      (1)  JO L 243, 11.9.2003, p. 1.
   
      (2)  JO L 261, 13.10.2003, p. 1. Regulament, astfel cum a fost modificat ultima dată prin Regulamentul (CE) nr. 1073/2005 (JO L 175, 8.7.2005, p. 3).
   
      (3)  JO L 363, 9.12.2004, p. 1.
   
      (4)  JO L 41, 11.2.2005, p. 1.
   ANEXĂ
   STANDARDELE INTERNAȚIONALE DE RAPORTARE FINANCIARĂ
   
               IAS 39
            
            
               Modificări aduse Standardului internațional de contabilitate (IAS) 39 Instrumente financiare: recunoaștere și evaluare – Tranziție și recunoaștere inițială a activelor financiare și a pasivelor financiare
               
            
         
               SIC 12
            
            
               Modificarea IFRIC la SIC 12 Domeniul de aplicare al SIC 12: Consolidare – Entități cu scop special
               
            
         
      Reproducerea este permisă în Spațiul Economic European. Toate drepturile existente sunt rezervate în afara SEE, cu excepția dreptului de reproducere pentru uz personal sau pentru alte scopuri legitime. Se pot obține informații suplimentare de la IASB, la adresa www.iasb.org.uk.
   
   Modificări ale IAS 39 Instrumente financiare: recunoaștere și evaluare
   
   
      Se adaugă în standard punctul 107A.
   
   DATA INTRĂRII ÎN VIGOARE ȘI DISPOZIȚII TRANZITORII
   
               107
            
            
               A. Fără a aduce atingere punctului 104, o entitate poate să aplice cerințele din ultima teză de la punctul AG76 și cerințele de la punctul AG76A în oricare din următoarele moduri:
               
                           (a)
                        
                        
                           în mod prospectiv, la tranzacțiile încheiate după 25 octombrie 2002 sau
                        
                     
                           (b)
                        
                        
                           în mod prospectiv, la tranzacțiile încheiate după 1 ianuarie 2004.
                        
                     
         
      Se adaugă punctul AG76A în anexa A, Recomandări de punere în aplicare.
   
   Recomandări de punere în aplicare
   Evaluare (punctele 43-70)
   Absența unei piețe active: tehnică de valorificare
   …
   
               AG 76A.
            
            
               Evaluarea ulterioară a activului sau pasivului financiar și recunoașterea ulterioară a câștigurilor și pierderilor sunt conforme cu cerințele din prezentul standard. Aplicarea punctului AG76 poate avea ca rezultat nerecunoașterea nici unui câștig sau pierderi la recunoașterea inițială a unui activ sau pasiv financiar. Într-un astfel de caz, IAS 39 prevede ca un câștig sau o pierdere să fie recunoscută după recunoașterea inițială numai în măsura în care rezultă din modificarea unui factor (inclusiv timpul) luat în considerare de operatorii de piață la stabilirea unui preț.
            
         
      Apendice
      Modificări ale IFRS 1
      
         Modificările din prezentul apendice se aplică pentru perioade anuale care încep la 1 ianuarie 2005 sau la o dată ulterioară. În cazul în care o entitate aplică IFRS 1 pentru o perioadă anterioară, aceste modificări se aplică perioadei respective.
      
      A1.   IFRS 1 Adoptarea pentru prima dată a standardelor internaționale de raportare financiară se modifică după cum urmează:
      La punctul 13, se modifică literele (j) și (k) și se inserează litera (l) după cum urmează:
      
                  (j)
               
               
                  pasive privind dezafectarea incluse în costul imobilizărilor, instalațiilor și echipamentelor (punctul 25E);
               
            
                  (k)
               
               
                  contracte de leasing (punctul 25F) și
               
            
                  (l)
               
               
                  evaluare la valoarea justă a activelor sau pasivelor financiare la recunoașterea inițială (punctul 25G).
               
            După punctul 25F se inserează un nou titlu și punctul 25G după cum urmează:
      Evaluare la valoarea justă a activelor sau pasivelor financiare
      
                  25G
               
               
                  Fără a aduce atingere cerințelor de la punctele 7 și 9, o entitate poate să aplice cerințele din ultima teză de la punctul AG76 și cerințele de la punctul AG76A din IAS 39 în oricare din următoarele moduri:
                  
                              (a)
                           
                           
                              în mod prospectiv, la tranzacțiile încheiate după 25 octombrie 2002 sau
                           
                        
                              (b)
                           
                           
                              în mod prospectiv, la tranzacțiile încheiate după 1 ianuarie 2004.
                           
                        
            
   Comitetul pentru interpretarea standardelor internaționale de raportare financiară
   IFRIC
   MODIFICAREA IFRIC LA SIC 12
   Domeniul de aplicare al SIC 12
   
      Consolidare – Entități cu scop special
   
   TRIMITERI
   
                
            
            
               IAS 19 Beneficiile angajaților
               
            
         
                
            
            
               IAS 32 Instrumente financiare: prezentare și descriere
               
            
         
                
            
            
               IFRS 2 Plată pe bază de acțiuni
               
            
         
                
            
            
               SIC-12 Consolidare – Entități cu scop special
               
            
         CONTEXT
   
               1.
            
            
               Până la intrarea în vigoare a prezentei modificări, SIC-12 exclude din domeniul său de aplicare planurile de beneficii ulterioare perioadei de angajare și planurile de beneficii sub forma participării la capitalurile proprii (SIC-12.6). Până la intrarea în vigoare a IFRS 2, aceste planuri intră în domeniul de aplicare al IAS 19 (modificat în 2002).
            
         
               2.
            
            
               IFRS 2 se aplică perioadelor anuale care încep la 1 ianuarie 2005 sau la o dată ulterioară. IFRS 2 va modifica IAS 19 prin următoarele:
               
                           (a)
                        
                        
                           scoaterea din domeniul său de aplicare a beneficiilor angajaților la care se aplică IFRS 2 și
                        
                     
                           (b)
                        
                        
                           îndepărtarea tuturor trimiterilor la beneficiile sub forma participării la capitalurile proprii și la planurile de beneficii sub forma participării la capitalurile proprii.
                        
                     
         
               3.
            
            
               De asemenea, IAS 32 prevede deducerea acțiunilor de trezorerie din capitalurile proprii. La intrarea în vigoare a IFRS 2, acesta va modifica IAS 32 astfel încât să se prevadă că punctele 33 și 34 din IAS 32 (privind acțiunile de trezorerie) se vor aplica acțiunilor de trezorerie achiziționate, vândute, emise sau anulate în raport cu planurile de opțiuni de achiziție de acțiuni ale angajaților, cu planurile de achiziționare de acțiuni ale angajaților și cu alte regimuri de plată pe bază de acțiuni.
            
         ASPECTE
   
               4.
            
            
               Primul aspect abordat de prezenta modificare este includerea planurilor de beneficii prin participarea la capitalurile proprii în domeniul de aplicare al SIC-12.
            
         
               5.
            
            
               Al doilea aspect abordat de prezenta modificare este excluderea din domeniul de aplicare al SIC-12 a altor planuri de beneficii pe termen lung ale angajaților. Până la intrarea în vigoare a modificării, SIC-12 nu exclude alte planuri de beneficii pe termen lung ale angajaților din domeniul său de aplicare. Cu toate acestea, IAS 19 prevede ca aceste planuri să fie contabilizate într-un mod similar cu contabilizarea planurilor de beneficii ulterioare perioadei de angajare.
            
         MODIFICARE
   
               6.
            
            
               Punctul 6 din SIC-12 se modifică după cum urmează:
               Prezenta interpretare nu se aplică planurilor de beneficii ulterioare perioadei de angajare sau altor planuri de beneficii pe termen lung ale angajaților la care se aplică IAS 19.
            
         DATA INTRĂRII ÎN VIGOARE
   
               7.
            
            
               Entitățile aplică prezenta modificare pentru perioade anuale care încep la 1 ianuarie 2005 sau la o dată ulterioară. În cazul în care o entitate aplică IFRS 2 pentru o perioadă anterioară, prezenta modificare se aplică perioadei respective.